Cestal Cat 8 comprimate masticabile

2026-03-12T16:30:10+02:00

Type: pisici > farmacie pisici > antiparazitare pisici
Price: 69.00

Cestal Cat Chew, comprimate masticabile pentru pisici

Substante active
Praziquantel 20.0 mg
Pirantel embonat 230.0 mg
Excipienti: Lactoza monohidrat, amidon de grau, povidona, talc, stearat de magneziu, glicolat de sodiu, drojdie uscata, aroma de ficat.

Cestal Cat Chew este recomandat pisicilor pentru tratamentul infestarii cu viermi lati (cestode) si viermi cilindrici (nematode), inclusiv: ascarizi (Toxocara cati, Toxascaris leonina), strongili (Ancylostoma tubaeforme, Uncinaria stenocephala), viermi lati (Echinococcus multilocularis, Taenia spp., Dipylidium caninum).

Contraindicatii
La animalele cahectice produsele pe baza de pirantel trebuie administrate cu precautie.
A nu se utiliza in caz de hipersensibilitate la substantele active sau la oricare dintre excipienti.

Reactii adverse
Toxicitatea acuta a produsului este >2000 mg/kg greutate corporala. In timpul testelor privind siguranta produsului la animale nu s-au observat reactii adverse clinice, hematologice sau biochimice, chiar atunci cand s-au administrat de trei ori dozele terapeutice.
Nu s-au observat efecte secundare pe perioada testelor clinice.
Daca observati reactii grave sau alte efecte care nu sunt mentionate in acest prospect, va rugam informati medicul veterinar.

Mod de administrare
Produsul se administreaza oral, in urmatoarele doze: un comprimat/ 4 kg greutate corporala ( echivalent cu praziquantel – 5mg/kg greutate corporala si pirantel embonat - 57,5mg/kg greutate corporala)
Pisici cu greutatea mai mica de 2 kg g.c. = 1/2 comprimat
Pisici cu greutatea cuprinsa intre 2 - 4 kg g.c. = 1 comprimat
Pisici cu greutatea cuprinsa intre 4 - 8 kg g.c. = 2 comprimate
Pentru a se asigura doza corecta, greutatea corporala a animalelor va fi stabilita cat mai exact.
Comprimatele pot fi administrate direct in gura animalului sau amestecate in hrana (o bucatica de carne, etc). Nu este necesara o dieta prealabila.
Pentru o deparazitare generala un tratament este suficient, dar in cazul unei infestatii masive se recomanda repetarea dozei dupa 14 zile.
Datorita riscului de reinfestare, tratamentul trebuie repetat la fiecare 3 luni.

Atentionari speciale
Atentionari speciale pentru fiecare specie tinta
Trebuie evitate urmatoarele practici, deoarece acestea cresc riscul dezvoltarii rezistentei si in cele din urma conduce la ineficienta tratamentului:
Utilizarea frecventa si repetata a antiparazitarelor din aceeasi clasa, pe o perioada indelungata de timp
Subdozarea care poate rezulta din subestimarea greutatii corporale a animalelor.

Precautii speciale pentru utilizare
Precautii speciale pentru utilizare la animale
Se vor izola animalele intr-o arie inchisa timp de 24 de ore dupa deparazitare, iar fecalele, parazitii, proglotele precum si ouale parazitilor trebuie arse. Zona unde stau animalele trebuie curatata si dezinfectata periodic, iar pentru realizarea unei bune igiene se recomanda spalarea
mainilor dupa curatenie. Dupa tratament se vor tine copii departe de animal pentru cateva zile.

Precautii speciale care trebuie luate de persoana care administreaza produsul medicinal veterinar la animale
In caz de ingestie accidentala solicitati imediat sfatul medicului si prezentati medicului prospectul produsului. Persoanele cu hipersensibilitate cunoscuta la praziquantel si pirantel embonat trebuie sa evite contactul cu produsul medicinal veterinar. In caz de ingestie accidentala a produsului sau alergii provocate de contactul acestuia cu pielea solicitati imediat sfatul medicului si prezentati prospectul produsului sau eticheta.

Utilizarea in perioada de gestatie, lactatie
Produsul poate fi administrat la pisicile gestante si in lactatie.

Interactiuni cu alte produse medicinale sau alte forme de interactiune
A nu se utiliza simultan cu compusi de piperazina, deoarece pirantelul si piperazina au actiuni antagonice.
A nu se administra impreuna cu insecticide organofosforice si dietilcarbamasin. Datorita mecanismului de actiune similar si al toxicitatii, este recomandat a se evita administrarea concomitenta cu morantel si levamisol.

Supradozare (simptome, proceduri de urgenta, antidoturi) dupa caz
In practica, supradozarea apare foarte rar datorita bunei tolerante a speciei tinta. In timpul testelor privind siguranta produsului la animale, acesta nu a indus nici un efect toxic, chiar cand s-au administrat doze de trei ori mai mari decat dozele recomandate. Daca in cazul unei
supradozari extreme apar reactii care pot fi considerate toxice, se recomanda instituirea unui tratament simptomatic.

Incompatibilitati
In absenta studiilor de compatibilitate acest produs medicinal veterinar nu trebuie amestecat cu alte produse medicinale veterinare.